তৈমুর বিন ফয়সাল

**সুলতান তৈমুর বিন ফয়সাল বিন তুর্কি আল সাইদ** (; ১৮৮৬ – ২৮ জানুয়ারি ১৯৬৫) ৫ অক্টোবর ১৯১৩ থেকে ১০ ফেব্রুয়ারি ১৯৩২ পর্যন্ত মাস্কাট ও ওমানের সুলতান ছিলেন।

## প্রারম্ভিক জীবন
তৈমুর ১৮৮৬ সালে সুলতান ফয়সাল বিন তুর্কি আল সাইদ এবং তার প্রথম স্ত্রী সাইয়িদা আলিয়াহ বিনতে থুওয়াইনি আল সাইদের ঘরে জন্মগ্রহণ করেন। তার মা ছিলেন সুলতান থুওয়াইনি বিন সাইদ আল সাইদের কন্যা।

## বিবাহ ও সন্তানাদি
তৈমুর ছয়বার বিবাহ করেন এবং তার ছয়টি সন্তান ছিল।

সাইয়িদা ফাতিমা বিনতে আলি বিন সালিম বিন থুওয়াইনি আল সাইদ (৪ মে ১৮৯১ - এপ্রিল ১৯৬৭), ১৯০২ সালে বিবাহ করেন।
* সুলতান সাইদ বিন তৈমুর আল সাইদ

একজন ইয়েমেনি মহিলা
* সাইয়িদ মাজিদ বিন তৈমুর আল সাইদ (জন্ম ১৯১৯)

কামিলে ইলগিরায়, একজন সার্কাসীয় মহিলা, ১৯২০ সালে বিবাহ করেন এবং ১৯২১ সালে বিবাহবিচ্ছেদ হয়।
* সাইয়িদ তারিক বিন তৈমুর আল সাইদ (জন্ম ৩০ জুন ১৯২১)

একজন ধোফারি মহিলা
* সাইয়িদ ফাহর বিন তৈমুর আল সাইদ (জন্ম ১৯২৪)

কিয়োকো ওয়ামা, একজন জাপানি মহিলা, ১৯৩৬ সালে বিবাহ করেন।
* সাইয়িদা বুথাইনা বিনতে তৈমুর আল সাইদ (জন্ম ১০ অক্টোবর ১৯৩৭)

নাফিসা বুন্দুকজি, খান বাহাদুর সাদিক হাসানের কন্যা, ১৯৩৯ সালে বিবাহ করেন এবং ১৯৪০ সালে বিবাহবিচ্ছেদ হয়।
* সাইয়িদ শাবিব বিন তৈমুর আল সাইদ (জন্ম ১৯৪০)

তিনি সুলতান কাবুস বিন সাইদ আল সাইদ এবং সুলতান হাইসাম বিন তারিক আল সাইদের দাদা।

## মাস্কাট ও ওমানের সুলতান

তিনি ৫ অক্টোবর ১৯১৩ তারিখে তার পিতা ফয়সাল বিন তুর্কির স্থলাভিষিক্ত হন।

দেশের সার্বভৌমত্ব গ্রহণ করার মাধ্যমে তিনি উত্তরাধিকারসূত্রে একটি বৈদেশিক ঋণ এবং উপজাতিদের মধ্যে ব্যাপক বিদ্রোহ লাভ করেন। ১৯১৫ থেকে ১৯২০ সালের মধ্যে সুলতানের বাহিনী বিদ্রোহী উপজাতিদের বিরুদ্ধে ব্রিটিশ আর্থিক ও সামরিক সহায়তা পায়, যা পর্যাপ্ত প্রতিরোধ নিশ্চিত করলেও পূর্ণ বিজয় এনে দিতে পারেনি। ফলে একটি যুদ্ধহীন ও শান্তিহীন অস্থিতিশীল পরিস্থিতির সৃষ্টি হয়, যেখানে সুলতান মাস্কাট ও উপকূলীয় শহরগুলো (প্রাক্তন মাস্কাট ও ওমান সালতানাত) নিয়ন্ত্রণ করতেন এবং ইমাম অভ্যন্তরীণ অঞ্চলসমূহ (প্রকৃত ওমান) শাসন করতেন। ১৯২০ সালে মাস্কাটে ব্রিটিশ রাজনৈতিক প্রতিনিধির মধ্যস্থতায় সিব চুক্তির মাধ্যমে এই পরিস্থিতিটি অলিখিতভাবে বিধিবদ্ধ করা হয়। চুক্তিটি সুলতান এবং আল-হার্থি উপজাতির নেতা শেখ ঈসা ইবনে সালিহ আল হার্থির প্রতিনিধিত্বকারী উপজাতিদের মধ্যে সম্পাদিত হয়েছিল।

পূর্ণ স্বায়ত্তশাসনের বিনিময়ে অভ্যন্তরীণ উপজাতিগুলো উপকূলে আক্রমণ বন্ধ করার প্রতিশ্রুতি দেয়। সিব চুক্তিটি ছিল মাস্কাট ও ওমানের মধ্যে একটি কার্যত বিভাজন চুক্তি। এটি এই অঞ্চলে ব্রিটিশ সৈন্য না পাঠিয়েও সুলতানের মাধ্যমে ব্রিটেনের ক্ষমতা টিকিয়ে রাখার স্বার্থ রক্ষা করেছিল। সিব চুক্তি মাস্কাট ও ওমানের মধ্যে রাজনৈতিক স্থিতিশীলতা নিশ্চিত করেছিল যা ১৯৫০-এর দশক পর্যন্ত স্থায়ী হয়েছিল, যখন অভ্যন্তরীণ অঞ্চলে তেল অনুসন্ধান পুনরায় সংঘর্ষের সূত্রপাত ঘটায়। তার কর্তৃত্বের সংকোচন মেনে নেওয়ার বিনিময়ে সুলতান ব্রিটিশ ভারত সরকারের কাছ থেকে দশ বছর মেয়াদি একটি ঋণ পান, যা বণিকদের ঋণ পরিশোধের জন্য যথেষ্ট ছিল। সুলতান তৈমুর ইবনে ফয়সাল ১৯৩২ সালে আর্থিক কারণে পদত্যাগ করলে বাইশ বছর বয়সী সাইদ ইবনে তৈমুর উত্তরাধিকারসূত্রে একটি ঋণগ্রস্ত প্রশাসন লাভ করেন।

১৯৩৮ সালের ফেব্রুয়ারিতে মাস্কাট ও ওমানের সুলতান সম্পর্কে মার্কিন পররাষ্ট্র দফতরের একটি বুলেটিনে সাইদ ইবনে তৈমুরের ক্ষমতা গ্রহণের পরবর্তী পরিস্থিতির বর্ণনা দেওয়া হয়েছে: "তরুণ সুলতান দেশটিকে কার্যত দেউলিয়া অবস্থায় পেয়েছিলেন এবং উপজাতীয় অস্থিরতা ও তার কয়েকজন চাচার ষড়যন্ত্রের কারণে তার সমস্যাগুলো আরও জটিল হয়ে উঠেছিল। সুলতান দৃঢ়তার সাথে পরিস্থিতি মোকাবিলা করেন এবং অল্প সময়ের মধ্যেই বিশ্বাসঘাতক চাচাকে দমন করে অস্থিরতা প্রশমিত করেন। সবচেয়ে গুরুত্বপূর্ণ হলো রাষ্ট্রীয় অর্থনীতিকে অনেক বেশি মজবুত ভিত্তির ওপর দাঁড় করেন।"

## সিংহাসন ত্যাগ
১৯৩২ সালে তিনি তার জ্যেষ্ঠ পুত্র সাইদ বিন তৈমুরের অনুকূলে সিংহাসন ত্যাগ করেন এবং বিদেশে বসবাস করতে থাকেন। প্রবাসে তার বেশিরভাগ সময় কেটেছিল ব্রিটিশ ভারতে। ১৯৬৫ সালে তিনি মুম্বাইয়ে মৃত্যুবরণ করেন।

## ইবাদিবাদ
তৈমুরের শাসনামল ছিল এমন এক সময় যখন ওমানের প্রধান ধর্মীয় মতাদর্শ ইবাদি ইসলাম দেশের সামাজিক বিষয়ে গুরুত্বপূর্ণ ভূমিকা পালন করেছিল। উদাহরণস্বরূপ, মাস্কাট থেকে পরিচালিত সরকার অভ্যন্তরীণ অঞ্চলের শাসক শক্তির সাথে পত্রবিনিময় করত, যা মূলত একটি ইবাদি ইমামত নিয়ে গঠিত ছিল। ওমানের ইতিহাসে ১৯২০ সালে সংঘটিত এই ইবাদি সংশ্লিষ্টতাকে 'সিব চুক্তি' বলা হয়।

## বৈদেশিক সম্মাননা
* 
**  নাইট কমান্ডার অফ দ্য অর্ডার অব দ্যা স্টার অব ইন্ডিয়া
**  কম্প্যানিয়ন অফ দ্য অর্ডার অব দ্যা  ইন্ডিয়ান এম্পায়ার

## তথ্যসূত্র

বিষয়শ্রেণী:১৮৮৬-এ জন্ম
বিষয়শ্রেণী:১৯৬৫-এ মৃত্যু
বিষয়শ্রেণী:১৯শ শতাব্দীর ওমানি ব্যক্তি
বিষয়শ্রেণী:২০শ শতাব্দীর ওমানি ব্যক্তি
বিষয়শ্রেণী:আল সাইদ রাজবংশ
বিষয়শ্রেণী:অর্ডার অফ দ্য স্টার অফ ইন্ডিয়ার সম্মানীয় কম্প্যানিয়ন
বিষয়শ্রেণী:অর্ডার অফ দ্য ইন্ডিয়ান এম্পায়ারের সম্মানীয় নাইট কমান্ডার
বিষয়শ্রেণী:ক্ষমতাচ্যুত রাজশাসক
বিষয়শ্রেণী:জাপান-ওমান সম্পর্ক
বিষয়শ্রেণী:ওমানি ইবাদি মুসলিম
বিষয়শ্রেণী:মাস্কাটের ব্যক্তি
বিষয়শ্রেণী:ওমানি সুলতানদের পুত্র
বিষয়শ্রেণী:ওমানের সুলতান
বিষয়শ্রেণী:২০শ শতাব্দীর মধ্যপ্রাচ্যের রাজশাসক